**LĒMUMS**

Liepājā

|  |  |
| --- | --- |
| 2022.gada 20.janvārī | Nr.30/2  (prot. Nr.2, 27.§) |

Par zemesgabala Zirgu salā 2 daļas

nomas līguma noteikumu izmaiņām

2020.gada 25.novembrī starp Liepājas pilsētas pašvaldību un SIA “WINDROSE” (turpmāk arī - Sabiedrība) tika noslēgts zemes nomas līgums par zemes vienības daļas Zirgu salā 2 nomu kafejnīcas uzstādīšanai (turpmāk arī - Līgums). Sabiedrība atbilstoši nomas līguma noteikumiem ir izstrādājusi projekta dokumentāciju kafejnīcas uzstādīšanai (būvniecības lieta Nr.BIS-BL-372778-9494\_2021-02-25). 2021.gada vasarā zemes vienības daļai ir pievienotas komunikācijas - ūdens, kanalizācija un elektroenerģija. Kafejnīca daļēji ir uzbūvēta, taču tās uzstādīšana kavējas, jo 2021.gada būvniecības sezonā strauji ir pieaugušas būvmateriālu cenas, kā arī uz specifiskiem būvmateriāliem ir jāgaida rindā. Sabiedrība lūdz piekrist, ka būvdarbu ekspluatācijā nodošanas termiņš tiek pagarināts uz 20 mēnešiem no līguma noslēgšanas dienas.

Pamatojoties uz likuma “Par pašvaldībām” 14.panta pirmās daļas 2.punktu un 21.panta pirmo daļu, Sabiedrības 2021.gada 16.decembra iesniegumu, Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 20.decembra priekšlikumu (sēdes protokols Nr.18) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 13.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Piekrist zemes nomas līgumā noteiktā būvniecības ekspluatācijā nodošanas termiņa pagarināšanai un lēmumā minētā zemes nomas līguma turpināšanai kopējā nomas līguma termiņā ar SIA “WINDROSE” (reģistrācijas Nr.42103060082; juridiskā adrese: “Gobas”, Nīca, Nīcas pagasts, Dienvidkurzemes novads) par zemes vienības Zirgu salā 2, Liepājā, daļas 482 kv.m platībā (kadastra apzīmējums 1700 025 0001 8001) nomu īslaicīgās lietošanas būves - apkalpes un kafejnīcas ēka (60 kv.m platībā) ar terasi otrajā stāvā un terasi uz zemes (960 kv.m platībā), gājēju celiņi un koka laipas - uzstādīšanai.

2. Uzdot Liepājas pilsētas pašvaldības iestādei “Nekustamā īpašuma pārvalde” izdarīt 2020.gada 25.novembrī noslēgtajā zemes nomas līgumā šādus grozījumus:

2.1. izteikt līguma 6.sadaļas “NOMNIEKA PIENĀKUMI UN TIESĪBAS” 6.1.8.apakšpunktu šādā redakcijā:

“6.1.8. 20 mēnešu laikā no līguma noslēgšanas nodot ekspluatācijā būvdarbus ar lietošanas mērķi: apkalpes un kafejnīcas ēka (60 kv.m platībā) ar terasi otrajā stāvā un terasi uz zemes (60 kv.m platībā), gājēju celiņi un koka laipas (362 kv.m platībā);”;

2.2. aizstāt līguma 8.sadaļas “LĪGUMA IZBEIGŠANA” 8.6.punktā skaitli un vārdus “14 mēnešu laikā” ar skaitli un vārdiem “20 mēnešu laikā”.

3. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāja vietnieku parakstīt zemes nomas līguma grozījumus.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |